CELEX: 62011TN0326
Language: lt
Date: 2011-06-20 00:00:00
Title: Byla T-326/11: 2011 m. birželio 20 d. pareikštas ieškinys byloje Brainlab prieš VRDT — (BrainLAB)

10.9.2011   
            
            
               LT
            
            
               Europos Sąjungos oficialusis leidinys
            
            
               C 269/50
            
         2011 m. birželio 20 d. pareikštas ieškinys byloje Brainlab prieš VRDT — (BrainLAB)
   
   (Byla T-326/11)
   2011/C 269/111
   Proceso kalba: vokiečių
   
      Šalys
   
   
      Ieškovė: Brainlab AG (Feldkirchenas, Vokietija), atstovaujama advokato J. Bauer
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Reikalavimai
   
   Ieškovė prašo:
   
               —
            
            
               panaikinti 2011 m. balandžio 15 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1596/2010-4,
            
         
               —
            
            
               grąžinti bylą Vidaus rinkos derinimo tarnybos (prekių ženklams ir pramoniniam dizainui) apeliacinei tarybai, kad ši išnagrinėtų klausimą, ar pratęsiant nagrinėjamo Bendrijos prekių ženklo „BrainLAB“, Nr. 1 290 113, galiojimą imtasi visų reikalingų priemonių,
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklas, su kuriuo susijęs ieškinys: žodinis prekių ženklas „BrainLAB“ 9, 10 ir 42 klasių prekėms ir paslaugoms.
   
      Tarnybos „Registrai ir su jais susiję duomenų bankai“ sprendimas: atmesti prašymą dėl restitutio in integrum, kiek tai susiję su prašymo pratęsti registracijos galiojimą pateikimo terminu ir mokesčio už registracijos galiojimo pratęsimą mokėjimu.
   
      Apeliacinės tarybos sprendimas: Atmesti prašymą dėl restitutio in integrum ir pripažinti, kad Bendrijos prekių ženklo Nr. 1 290 113 galiojimas pasibaigė.
   
      Ieškinio pagrindai: Reglamento (EB) Nr. 207/2009 81 straipsnio pažeidimas, nes visos bylos šalys, nors ir, atsižvelgdamos į aplinkybes, ėmėsi visų reikalingų priemonių, neįstengė laikytis atsakovės nustatytų terminų ir dėl to prarado teisę, o dviejų mėnesių termino, skirto pateikti prašymui dėl restitutio in integrum, laikytasi.